Santa Ana -luokka

Santa Ana -luokka oli Espanjan laivaston kahdeksan 112-tykkisen ensimmäisen luokan linjalaivan muodostama alusluokka.

Suunnittelu 
Espanjan laivasto määräsi ensi kerran kolmikantiselle linjalaivalle sijoitettavan tykistön 13. tammikuuta 1784 annetulla tykistömääräyksellä. Sen mukaan aluksilla tuli olla 112 tykkiä siten, että alakannelle 32 kappaletta 36 naulan, keskikannelle 32 kappaletta 24 naulan ja ylimmälle tykkikannelle 30 kappaletta 12 naulan tykkejä. Lisäksi oli asennettava puolikannelle 12 kappaletta 8 naulan tykkejä ja kuusi kappaletta 8 naulan tykkejä etukannelle. Etukannen tykeistä kahden piti olla pronssisia takaa-ajotykkejä ja kaikki loput raudasta valmistettuja. Lisäksi laskennan ulkopuolelle jäivät pronssiset pienoistykit (abus), joita oli kaksi viisinaulaista ja kaksi kolminaulaista.

Tykistömääräys, joka annettiin 10. lokakuuta 1804, ei muuttanut tykkien määrää varsinaisilla tykkikansilla, mutta 48 abusit korvasivat pääosan 8 naulan tykeistä. Siten oli normaalia, että puolikannella oli kahdeksan abusia ja neljä 8 naulan tykkiä ja etukannella neljä abusia ja kaksi pronssista 8 naulan tykkiä. Näitä täydensivät kuusi pienempää 24 naulan abusia peräkannella.

Alusluokan suunnitteli Miguel de la Puente. Santa Anan kokonaispituus oli 58,506 metriä ja kölin pituus 51,54 metriä, minkä jälkeen valmistettujen alusten kölin pituus laski 51,20 metriin. Alusten leveys oli 16,16 metriä ja syväys 7,542 metriä. Vuonna 1788 tarvittiin 848 miestä alusten hoitamiseen, minkä lisäksi oli 40 upseeria.

Alusten aseistuksena oli alimmalla tykkikannella 30 kappaletta 36 naulan tykkejä. Keskimmäisellä tykkikannella oli 32 kappaletta 24 naulan ja ylemmällä sama määrä 12 naulan tykkejä. Lisäksi puolikannella oli 12 kappaletta ja etukannella kuusi 8 naulan tykkiä. Etukannen tykeistä kaksi oli takaa-ajoon tarkoitettuja pitkiä pronssitykkejä. Vuonna 1805 Reina Luisa oli vähennetty kaksi puolikannen 8 naulan tykkiä, mutta sille oli lisätty puoli- ja etukansille kymmenen 36 naulan ja neljä 24 naulan obusieriä. Príncipe de Asturiasilla oli 8 naulan tykit korvattu etukannelle asennetuilla 14 kappaleella 48 naulan karronadilla ja etukannella kuudella 24 naulan karronadilla.

Alukset 
Ensimmäinen alus tilattiin 9. marraskuuta 1782, mutta se peruutettiin 18 päivää myöhemmin. Santa Anan tilaus uudistettiin 3. helmikuuta 1783 Ferroliin. Suunnitelmat hyväksyttiin 18. kesäkuuta. Kaksi muutakin alusta tilattiin 10. syyskuuta 1784 Havannasta ja Ferrol sai tilauksen 23. elokuuta 1785. Havanna sai uuden tilauksen 30. lokakuuta 1787.

12. joulukuuta 1786 oli annettu määräys, että kaikki tulevat Espanjan laivaston kolmikantiset alukset noudattaisivat Santa Anan piirustuksia. Osittain Romero de Landan tekemien rungon linjamuutosten vuoksi alusten uppouma oli yli 300 tonnia pienempi kuin Gautierin suunnittelemien alusten. Pidennettyjen mastojen, jotka mahdollistivat suuremman purjepinta-alan, seurauksena niiden nopeus oli yli solmun parempi kuin edeltäjiensä.

Ensimmäisten viiden aluksen jälkeen suunnitelmiin tehtiin merkittäviä muutoksia. Ensimmäinen muutettu alus tilattiin 30. lokakuuta 1787 Havannasta, jossa rakentajana oli Honoraro Bouyón. Toinen alus tilattiin 4. elokuuta 1789 Ferrolista ja saman aikaisesti toinen alus Havannasta.

Lähteet

Viitteet